Nexø by og havn

Vi tænder juletræet på Nexø Torv
2025-11-28 16:00 - 18:00 (Europe/Copenhagen) | Nexø Torv, Torvet, Nexø, 3730, Danmark
Julen nærmer sig så småt og vi skal, traditionen tro, samles på Nexø Torv til lysfest i novembermørket når vi sammen tænder byens flotte juletræ. Der vil igen i år være optog med nisser og knallerter, brandbil, slik til de mindste og hyggelig fællessang.

Vi ses på torvet den 28/11 kl. 16.00

Juleløb i Nexø
2025-12-07 12:00 - 17:00 | Sport24 Nexø, Strandgade 3, Nexø, 3730
Snør løbeskoene og tage hele familien med når årets juleløb i Nexø afholdes søndag d. 7 december kl. 12.00 ved Sport 24. Tilmelding er ikke nødvendig, bare mød op og vær med. Der vil være varm kakao, gløgg og æbleskiver til alle deltagere samt lodtrækning af bygavekort samt gavekort til Cafe Holmer og PizzaDeli.

Tak til årets sponsorer af juleløbet:
Kvickly Nexø, Svaneke Bryghus, Cafe Holmer, Coop 365, PizzaDeli, Bornholm Spirits

Program for Hjerternes fest i Nexø
2025-12-11 10:00 - 21:00 | Hele Nexø, Hele byen, Nexø, 3730
Program for Hjerternes Fest i Nexø torsdag d. 11 december

Kl. 09.30 Børn fra Nexøs dagplejere og institutioner mødes for at pynte op på Paradisplads.
Kl. 10:00-21:00 Gå på jagt i de forskellige ønske-vinduer hos Nexøs butikker. Aflever dit ønske i butikken og deltag i lodtrækningen om gaverne.
Kl. 10:00-21:00 Nexø Herre og Dame Magasin har ønskevindue og gratis gløgg. Nexø Herremagasin har desuden inviteret Midtbornhoms Auto til at komme og deltage i Hjerternes Fest. De udstiller en bil i Toldbodgade.
Kl. 10:00-21:00 Ønsk én ting i Ernas Børnebutik til 200 kr og aflever dit ønske i butikken. Erna trækker lod og finder vinderen fredag.
Kl. 10.00-21 Nordvig – ønskevindue og gode tilbud. Bl.a. 50% på julepynt og brugskunst.
Kl.10-21:00 Punkt 1 har ønskevindue, aflever dit ønske i butikken.
Kl.10-21:00 Sport24 har ønskevindue – der trækkes en vinder fredag OG søndag
Kl. 10:00-21:00 Nexø Apotek har ønskevindue samt 20% på hele butikken
(undtagen lægemidler og ernæring)
Kl. 16:30-21:00 Bygma og Bo Grønt opsætter pavillion og bybil i Toldbodgade hvor de laver juledekorationer, har gode tilbud på planter, sælger julebelysning og har en konkurrence.
Kl. 16:00-20:00 ELM og LM-Kirken Østbornholm – Kom ind og se det store pyntede juletræ i missionshuset på Vægtergade 4. ELM og LM-Kirken Østbornholm giver en gratis vaffel og en kop kaffe, mens børnene kan lede efter den særlige julepynt, der er gemt i huset. Finder du alle sammen, kan du vinde en præmie
Kl. 16.00-20.00 BEOF byder indenfor til et glas æblegløgg og julesnacks. Vær med i en quiz om at vinde en dejlig bornholmsk gavekurv!
Kl. 17:00 Højtlæsning af en dejlig julehistorie for alle hos missionshuset på Vægtergade 4
Kl. 17.00-18.00 Cafe Holmer deltager i festlighederne og forkæler de første 50 gæster med en smagsprøve på deres hjemmelavede “Døds Gløgg”. Den sparker r..! NB! Får du 1 glas sover du godt! Får du 2 må du ikke køre hjem! Derudover byder caféen på gratis risalamande til alle betalende og spisende gæster i cafeen fra kl. 17.00 på dagen.
Kl. 17.00 – 19.00 Garnbutikken i Åsen 11. Raflespil, slå en 6er og vind en godtepose.
Kl. 17.00 – 21.00 Kig forbi Brillehuzets ønskevindue og aflever dit ønske i butikken
Kl. 17.00 – 19.00 Kig forbi Zjoos ønskevindue og aflever dit ønske i butikken
Fra Kl. 17.30 Kvickly Nexø uddeler 300 stks flæskestegssandwich ved Kvickly
Kl. 17:30 Bornholms Brand byder på kage og afholder en konkurrence
Kl. 18:00-21 Der serveres lidt godt til halsen hos Nordvig.
Kl. 18.00-21.00 Syp Smagning med FALK Bornholm hos Brillehuzet
Kl. 18.00 Bager Mortensen, Punkt 1 og Nexø Herremagasin serverer dejlig varm suppe og gløgg i Købmagergade.
Kl. 18:00 Højtlæsning af en dejlig julehistorie for alle hos missionshuset på Vægtergade 4
Kl. 18.00-20.00 Kig forbi Bog og Ide’s ønskevindue og huske at aflevere dit ønske i butikken. Forfatterne Alex Speed Kjeldsen og Jørn Villumsen præsenterer deres ny bornholmske bog “Dæjn borrijnholmska flauan”. Kaffe på kanden.
Kl. 18.15 Nexø Rotary Klub overrækker dette års Hjerternes Pris på torvet, foran Nordvig.
Kl. 18.30 Oplev Nordvigs modeshow på Nexø Torv (OBS! aflyses ved dårligt vejr)
Kl. 19.00 Everlyn – Kom til modeshow for fuld musik i butikken!
Gratis kaffe og småkager i butikken.
Kl. 19:00 Højtlæsning af en dejlig julehistorie for alle hos missionshuset på Vægtergade 4
Kl. 21:00 Punkt 1, Nexø Herremagasin og Bager Mortensen udlodder sammen 20 stks juletræer i Købmagergade ved Punkt 1

Velkommen til Hjerternes fest

Rytteroptog i Nexø
2025-12-20 11:00 - 13:00 | Nexø Torv, Torvet, Nexø, 3730, Danmark
Rytteroptog ved Nexø Rideklub. Start ved Nexø Torv.

Julebanko i Nexø
2025-12-20 12:00 - 14:00 | Nexø Torv, Torvet, Nexø, 3730, Danmark

Juleaften med Øens Venner
2025-12-24 15:00 - 23:30 | Skibet, Købmagergade 27C, Nexø, 3730
Traditionen tro holder Øens Venner juleaften for dem, der gerne vil være sammen med andre juleaften.
Hent et tilmeldingsskema på Øens Venners hjemmeside HER

Januarudsalg i Nexø
2026-01-11 10:00 - 14:00 | Hele Nexø, Hele byen, Nexø, 3730

Naturen i Martin Andersen Nexøs barndom
2026-01-15 19:00 - 20:30 | Martin Andersen Nexøs mindestuer, Ferskesøstræde 36, Nexø, 3730
Hvordan så naturen omkring Nexø ud i forfatterens barndom?
Hvordan har den udviklet sig siden, og hvad mon der kommer til at ske i fremtiden? Det fortæller den bornholmskfødte biolog og forfatter, Michael Stoltze, om i et billedrigt foredrag i Martins Andersens Nexøs Hus torsdag den 15. januar 2026 kl. 19.00 til 20.30. Michael Stoltze har lært naturen og dens historie på egnen godt at kende siden 2017, hvor han mødte og blev kæreste med den norske historiker og forfatter, Mona Klippenberg på Balka, hvor de nu bor sammen på ejendommen Balkalund. Balkalund blev opført, da Andersen Nexø var 22 år.
I foredraget vil han fortælle om naturen i tiden efter 1877, hvor Martin kom et Nexø som otteårig. Hvordan så området ud, hvad fandtes der af plante- og dyreliv, og hvilken indflydelse havde den daværende udnyttelse af landskabet på naturen? Derefter følger en kort fortælling om udviklingen frem til i dag og et bud på, hvad der kommer til at ske med landskabet og naturen omkring Nexø i de kommende årtier.
Michael Stoltze er en efterspurgt foredragsholder og fotograf, og som forfatter modtoghan i 2024 Kunstrådets Litteraturpris og året efter Weekendavisens Litteraturpris.
Vi glæder os til en IGEN hyggelig aften på museet. Tilmelding nødvendig.

Klunserkongen fylder 9 år
2026-02-08 | Klunserkongen, Ndr. Strandvej 10, Nexø, 3730

Fastelavn i Nexø lørdag
2026-02-14 10:30 - 13:00 | Nexø Kultur & Fritidshus, Gl. Postvej 27, Nexø, 3730
Kom til Nexø og slå katten af tønden i weekenden d. 14. og 15. februar

Fastelavn i Nexø søndag
2026-02-15 10:00 - 13:00 | Nexø Minigolf, Sdr Hammer 43, Nexø, 3730

Outlet weekend i Nexø
2026-03-07 10:00 - 14:00, 2026-03-08 10:00 - 14:00 | Inhouse, Sdr Hammer 4, Nexø, 3730
Nexøs butikker samler sig i Inhouse og holder et KÆMPE Outlet med vanvittige priser.
Den 7. + 8. marts 10-14
Butikkerne har ryddet op i gemmerne og kommer med en masse spændende sager.
Nexø Fritidshus kommer og sælger kaffe og kage. Pengene går til vores fantastiske medborger hus.
Butikker der deltager:
Inhouse
Kop&Kande
Bog&Ide
Evelyn
Brillehuzet
Nexø Herremagasin
Nexø Damemagasin
Zjoos
Nordvig
Checkpoint

Social run
2026-04-05 09:30 - 17:00
Søndag d. 5 april 2026 kl. 9.30, isfabrikken Nexø
Søndag d.5/4 skal vi løbe sammen og samtidig fejre 1 år med Social Run Nexø
Vi mødes i den forbindelse ved Isfabrikken på Nexø havn kl.09:30, og løber afsted her fra. Ruten er næsten den samme, vi starter bare lidt længere væk ift. Studio NX – men ruten er stadig, så du kan dreje af og løbe 3, 4 eller 5 km, og der er altid nogen at følges med!
Vi håber på at se jer alle, og så slutter vi af med en is, kaffe eller hvad du har lyst til, til halv pris
Ses vi?

Østersøjazz Festival 2026: Program Launch
2026-04-11 20:00 - 23:30
På Den Gyldne Hane Brogade 9, Nexø
Lørdag d. 11. April kl.20
Østersøjazz 2026 program launch med Kira Martini & Born2Bingo
Østersøjazz Festival og Musikhuzet omdanner Den Gyldne Hane i Nexø til Bornholms svedigste jazzklub for en aften med Kira Martini & Born2Bingo.

Romsmagning på Café Holmer
2026-04-22 18:00 - 23:30 | Nexø Minigolf, Sdr Hammer 43, Nexø, 3730
Onsdag 22. April kl. 18
Kom til rom smagning på Café Holmer i samarbejde med JUULS Vin & Spiritus
Køber du billet til rom smagning får du blandt andet:
– En hyggelig aften i godt selskab
– Muligheden for at smage forskellige rom med hver sig smagsprofil
– En bid mad og et glas vin
– Aftnen afsluttes med lidt sødt til ganen
Der vil i løbet af aftenen udloves lækre præmier bland aftenens deltagende

On tour messe hos Bygma Nexø
2026-04-30 10:00 - 15:00 | Bygma, Industrivej 3, Nexø, 3730
Vi får besøg af 21 leverandører! Blandt andet: Outline (Vindue/døre) – Alfix (Fliseklæb/Puds) Dana Lim – Airtox – Mascot – DVA – Jumbo – Techtronic – Stanley B&D og mange flere.
Der vil være gratis pølser og sodavand fra kl.11 – Kom og gør en god handel og få en snak med vores leverandører.
Alle er velkomne

8. klassernes loppemarked
2026-05-09 10:00 - 14:00
8. klasserne fra Paradisbakkeskolen holder loppemarked på Nexø torv for at samle ind til deres lejrtur til Berlin.
Vi vil have mange fine ting på bordene og auktionen starter kl. 11
Der vil også være kasteboder med ”Det muntre køkken” og grib en flødebolle.
Der vil også være boder hvor man kan købe kaffe, kage og sodavand.

Tour de NB
2026-05-09 14:00 - 17:00
Nexø Torv
Så er vi klar til Tour De NB 🚴🏻🚴🏼‍♀️🚴🏻‍♂️💛💙

Tour De NB er et sponsorcykelløb for børn og voksne i alle aldre, hvor der skal cykles penge ind til Nexø Boldklubs ungdom 🤩

Formålet er at samle ind, så vi kan sende NB’s piger og drenge afsted på fodboldrejser, stævner eller en helt trejde oplevelse.

Så inviter familie, venner, naboer og klubkammerater til en tur på cyklen i Nexøs gader, og vær med til at gøre en forskel for Nexø Boldklubs ungdom. Der vil være flotte lodtrækningspræmier blandt de deltagende.

Sponsorsedler findes i NB’s klubhus og Sport24 Nexø 🙌🏼 Sedlen skal udfyldes med den/de personer der vil sponsorere x kr pr omgang der cykles eller et fast beløb. Sponsorsedlen afleveres ved startområdet på dagen. Så det er ud og hiv fat i forældre, bedsteforældre, onkler, tanter osv. og få dem til at være sponsor 🤩

Dato: 09 maj 2026
Start: kl. 14.00
Rute: 1,2 kilometer
Start og mål: Nexø Torv

ALLE deltagere SKAL køre med cykelhjelm! Ses vi? 🤩

Loppe/kræmmermarked
2026-05-23 10:00 - 14:00
loppe/Kræmmermarked på Nexø fritidshus. Kom og gør et godt kup. Der kan købes lidt let mad (frikadeller og kartoffelsalat) og kaffe/te og kage

legatoverrækkelse
2026-06-24 15:00 - 16:30
I erhvervsforeningen er vi meget stolte af, i samarbejde med Varelotteriet at kunne uddele 10 legater til byens dygtige lærlinge og elever.
vi vil gerne hjælpe med at sætte fokus på håndværkerfagene og påskønne de dygtige lærlinge og elever, som er i vores medlemsvirksomheder.
Derfor vil vi meget gerne inviterer til en hyggelig eftermiddag med overrækkelse af legater.
Dagens program:

fælles sammenkomst med arbejdsgivere, lærlinge og bestyrelsen for Erhvervsforeningen – men alle er velkommen og vi håber på stor opbakning fra kollegaer, familie og venner.
Velkomst og kort om initiativet – formanden for erhvervsforeningen
Uddeling af legater – den enkelte arbejdsgiver sætter et par ord på hvorfor deres lærling fortjener legatet og herefter overrækkes checken.
Fælles foto af legatmodtagere

Nexø Havneløb
2026-07-08 18:15 - 20:00
Nexø Havneløb arrangeres af Nexø by og havn, Strandløberne og Nyvest Atletik samt Sport24, Nexø.
Løbet indgår i Grand Prix serien.
Ruter
Børnerute: 2,2 km (børn til og med 14 år)
Voksenrute: 5,0 km
Walk: – 3,2 km
Starttider
Børneløb: kl. 18.15
Voksenløb: kl. 19.00
Walk: kl. 19.02
Tilmelding: https://nyvest.dk/atlatik/loeb/
Deltagergebyr:
Børn: kr. 30 + online gebyr
Voksne: kr. 50 + online gebyr
Ved tilmelding på dagen ved startstedet tillægges et ekstra gebyr.
Præmier:
Der er en række flotte lodtrækningspræmier til løbet, doneret af byens butikker.
Der vil blive foretaget lodtrækning på startnumrene for børnene umiddelbart efter start på voksenløbet (ca. kl. 19.10). Lodtrækning for de voksne foretages efter sidste løber er i mål.
Herudover er der vinderpræmie til første pige og dreng i de to børneklasser, til første dame og herre samt til første walker.

Silent disco på Torvet
2026-07-23 17:00 - 20:00
I forbindelse med Nexø by- og havnedage er erhvervsforeningen meget glade for at kunne invitere til Silent disco på torvet 🪩
Vi skal have en fest og alle er velkommen. DJ Lasse, DJ Michael Gaunt og et SURPRISE ACT spiller alle 3 og battler om at få flest lyttere 🎶
Ved du ikke hvad silent disco er? Så frygt ej, det er meget nemt. Alle deltagere får udleveret et sæt høretelefoner, hvor man kan vælge mellem 3 forskellige musik-kanaler, en kanal pr. DJ. Så du kan frit vælge hvilken kanal du vil høre og derved hvilken DJ du syntes er bedst.
Om du er ung eller gammel, dårlig til at danse eller John Travolta på et dansegulv, så er du velkommen når vi forvandler Torvet til et diskotek. Vi glæder os til at danse med jer allesammen 💃🕺
Dato: 23. Juli 2026
Tidspunkt: 17.00 – 20.00
Hvor: Torvet i Nexø
Pris: GRATIS
Hvem kan deltage: alle!!!

Børnefestival 2026
2026-08-29 10:00 - 16:00
Sæt et stort kryds i kalenderen d. 29. august
Der er nemlig børnefestival igen – årets hyggeligste dag for børn på Værftet!

Vi fylder pladsen foran Værftet og inde i skaterhallen med en masse sjove boder for børn.
Køb et klippekort og drøn rundt og prøve de sjove aktiviteter!
Overvej gerne om du har lyst til at være frivillig et par timer i en bod og vær medskaber af en sjov dag for alle børn på Bornholm.

Børnefestivalen arrangeres af Værftet og Nexø Frikirken, samt et stort hold af frivillige.
Alle indtægter sender vi til gode forhold for børn ude i verden.

Juleløb i Nexø
2026-12-06 12:00 - 18:00 | Sport24 Nexø, Strandgade 3, Nexø, 3730
Igen i år holder vi juleløb i Nexø. Sæt kryds i kalenderen den 6. december kl. 12.00.
Flere oplysninger følger 🙂

Hjerternes fest i Nexø
2026-12-10 10:00 - 21:00
Nexø afholder Hjerternes fest igen i år. Sæt kryds i kalenderen den 10. december.
Flere oplysninger følger 🙂
